Arthur Quiller-Couch

Arthur Thomas Quiller-Couch (født 21. november 1863, død 12. mai 1944) var en britisk forfatter som skrev under signaturen «Q». Han skrev det monumentale verket Oxford Book Of English Verse 1250–1900 (senere utvidet til 1918), og drev litteraturforskning og litterær anmeldervirksomhet. Han rettledet den litterære smaken til mange som aldri møtte ham, blant andre den amerikanske skribenten Helene Hanff, forfatteren av 84 Charing Cross Road, og dens oppfølger Q's Legacy; en selvbiografi om forfatterens livslange kjærlighet til bøker som begynner med Quiller-Couchs The Art of Writing.Hanff, Helene (1986): Q's Legacy, Part 2, Penguin Books, (Google Books) I tillegg ble han hyppig sitert av den fiktive advokaten Horace Rumpole via dennes forfatter, John Mortimer, Quiller-Couchs litterære amanuensis.

 Liv og virke 
 Liv 
Arthur Thomas Quiller-Couch ble født i Bodmin i Cornwall som resultatet av foreningen av to gamle lokale familier, Quiller og Couch, og han ble den tredje i en rekke av intellektuelle fra Couch-familien. Hans yngre søstre Florence Mabel og Lilian M. ble også skribenter og folkeminnegranskere.Well founded belief in the magic of water, The Age, Australia 2006 Hans far, dr. Thomas Quiller Couch (død 1884), var en kjent lege, folkeminnegransker og historiker.The Gentleman's magazine, Volume 216 (Google Books) Hans bestefar, Jonathan Couch, var en framragende naturforsker, foruten også lege, historiker, klassisist, apoteker og illustratør, særlig av fisker. Hans sønn Bevil Brian Quiller-Couch ble en krigshelt og poet, og dennes romantiske brev til sin forlovede, poeten May Wedderburn Cannan, ble utgitt i den vakre og tragiske boken Tears of War. Han hadde også en datter, Foy Felicia, som den skotske forfatteren Kenneth Grahame tilegnet den første utgaven av sin bok The Wind in the Willows ettersom han tilskrev henne som inspirasjonen til figuren Ratty.Denne utgaven ble auksjonert på Bonhams 23. mars 2010 for 32 000 pund, jf. Flood, Alison (24. mars 2010): «First edition of The Wind in the Willows sells for £32,400». Guardian.co.uk.

Quiller-Couch fikk sin utdannelse ved Newton Abbot College, deretter Clifton College, og til sist ved Trinity College ved University of Oxford hvor han også senere ble foreleser. Mens han holdt på å ta sin akademiske grad i 1886 var han i en kort tid også foreleser i klassisk litteratur ved Trinity.

Han jobbet en tid som journalist i London, hovedsakelig som bidragsyter til The Speaker, inntil han i 1891 bosatte seg i Fowey i Cornwall. Her ble han aktiv politiker for Det liberale parti. I 1910 ble han adlet. I 1928 ble Quiller-Couch ble gjort til bard (skald) av Gorseth Kernow, og han tok da den bardiske navnet Marghak Cough («Røde Ridder»). Han ble beæret med tittelen kommandør av Royal Fowey Yacht Club fra 1911 og beholdt tittelen fram til sin død.

Quiller-Couch døde i Fowey, hans hjemby, etter en trafikkulykke.

 Litterær og akademisk karriere 
Mens Quiller-Couch var ved Oxford utga han i 1887 Dead Man's Rock, en romantisk fortelling i samme ånd som Robert Louis Stevensons Skatten på sjørøverøya, og han fulgte denne opp med Troy Town (1888) og The Splendid Spur (1889). Han ble kjent med fortellingen The Rollcall of the Reef,Atteberry, Todd (8. mai 2009): The Roll Call of the Reef basert på skipbruddet til HMS Primrose i 1807.

Han utga i 1896 en artikkelsamling med litterær kritikk, Adventures in Criticism. I 1898 gjorde han sitt forsøk på å fullføre Robert Louis Stevensons ufullførte roman St. Ives.

Fra sine dager ved Oxford var han kjent som forfatter av poesi. Med unntak av parodiene kalt Green Bays (1893), er hans øvrige poesi samlet i Poems and Ballads (1896). I 1895 utga han en antologi med engelske lyrikere fra 1500-tallet og 1600-tallet, The Golden Pomp. Den ble etterfulgt i 1900 med den massive Oxford Book of English Verse, 1250–1900 (1900). Senere utgaver fra og med 1939 utvidet utvalget til poesi fram til 1918, og den forble den ledende generelle antologi på engelsk poesi fram til Helen Gardners New Oxford Book of English Verse i 1972.

I 1910 utga han The Sleeping Beauty and other Fairy Tales from the Old French («Tornerose og andre eventyr fra gammelfransk»), og var forfatter av en rekke populære romaner med lokalisering i Cornwall, samleutgaven het Tales and Romances, og ble utgitt i 30 bind i årene 1928-1929.

Han mottok et professorat i engelsk ved University of Cambridge i 1912 som han hadde livet ut. Samtidig ble han valgt til medlem (fellow) av Jesus College som han også holdt til han døde. Han ledet opprettelsen av et engelsk fakultet der, og ble beskrevet som en akademisk diplomat i et vanskelig samfunn.Eagleton, Terry (1983): Literary Theory. Oxford: Basil Blackwell. ISBN 0 631 132597; s. 30. Alistair Cooke var en student av Quiller-Couch som fikk oppmerksomhet senere og han har en fremtredende posisjon i Nick Clarke semioffisielle biografi om Cooke. Clarke merket seg at Quiller-Couch ble ansett av samfunnet i Cambridge som «ganske eksentrisk», selv i henhold til universitetets standarder.

Quiller-Couch var en kjent litteraturhistoriker som publiserte utgaver av en del av William Shakespeares stykker i New Shakespeare, utgitt av Cambridge University Press, i samarbeid med Dover Wilson, og flere kritiske verker, blant disse er Studies in Literature (1918) og On the Art of Reading (1920). Han redigerte etterfølgeren til sin poesiantologi som ble utgitt i 1923. Han etterlot seg en selvbiografi ufullført, Memories and Opinions, men den ble uansett utgitt i 1945.

 Arv 
Quiller-Couchs antologi over engelsk poesi ble hyppig sitert av John Mortimers fiktive figur Horace Rumpole.

Romanen Castle Dor, en gjenfortelling av middelalderens Tristan og Isolde i moderne versjon, ble etterlatt uferdig ved Quiller-Couchs død, men den ble fullført mange år senere av Daphne du Maurier. Etter hva hun skrev i avisen Sunday Telegraph i april 1962 påtok hun seg arbeidet med betydelig angst på anmodning fra Quiller-Couchs datter og «i minne over lykkelige kvelder for lenge siden da 'Q' var vert ved søndagsmiddager.»Artikkel i Sunday Telegraph utgitt som en introduksjon i bokens 1979-utgave.

Quiller-Couch opptrer som en hovedfigur, framstilt av Leo McKern, i en TV-film fra BBC i 1992, The Last Romantics. Historien fokuserte på hans forhold til sin protesjé, F.R. Leavis og andre studenter.

Hans introduksjonsforelesninger ved Cambridge ble utgitt samlet i boken On the Art of Writing, og her finnes det populære ordspråket for forfattere, «murder your darlings», eller «kvitt deg med din yndlinger».On the Art of Writing, kapittel 12, avsnitt 6

 Verker 

 Romaner 
 Dead Man's Rock (1887)
 Troy Town (1888)
 The Splendid Spur (1889)
 The Blue Pavilions (1891)
 St Ives (1898), fullførte en uferdig roman av Robert Louis Stevenson
 The Ship of Stars (1899)
 Hetty Wesley (1903)
 The Adventures of Harry Revel (1903)
 Fort Amity (1904)
 The Shining Ferry (1905)
 Sir John Constantine (1906)

En samleutgave av Qs skjønnlitteratur er utgitt som Tales and Romances (30 bind, 1928–29)

 Poesi 
 Green Bays (1893)
 Poems and Ballads (1896)

 Litterær kritikk og antologier 
 Adventures in Criticism (1896)
 The Golden Pomp, (1895)
 Oxford Book of English Verse, 1250–1900 (1900)
 The Sleeping Beauty and other Fairy Tales from the Old French (1910)
 The Oxford Book of Ballads (1911)
 Studies in Literature (1918)
 On the Art of Reading (1920)
 On the Art of Writing (1916)
 Oxford Book of English Prose (1923)

 Selvbiografi  
 Memories and Opinions (ufullført, utgitt 1945)

 Litteratur 
 Brittain, Frederick (1947): Arthur Quiller-Couch, a Biographical Study of Q, Cambridge: University Press 
 Quiller-Couch, A. T.: Memories and Opinions (ufullført, men ble uansett utgitt i 1945 selv om den dekker kun årene fram til 1887)
 Rowse, A. L. (1988): Quiller-Couch: a Portrait of "Q"
 Archer, William (1902): Poets of the Younger Generation, New York
 Joshi, S. T. (2004): 'A brief essay on Quiller-Couch's ghost stories', i S. T. Joshi (red.): The Evolution of the Weird Tale 
 Quiller-Couch, A. T.; Quiller-Couch's lectures on the art of writingQuiller-Couchs forelesning om kunsten å skrive hos Bartleby.com

 Referanser 

 Eksterne lenker 
 On the Art of Writing
 Arthur Quiller-Couch Collection at Bartleby.com
 Works by Arthur Thomas Quiller-Couch hos Project Gutenberg
 Arthur Quiller-Couch hos Internet Speculative Fiction Database
 The Warwickshire Avon by Sir Arthur Quiller-Couch (Harper's Magazine)
 Arkivmateriale relatert til Arthur Quiller-Couch hos UK National Register of Archives
 Quiller-Couch Family Papers hos Beinecke Rare Book and Manuscript Library, Yale University.

Kategori:Knights Bachelor
Kategori:Litteraturhistorikere og litteraturkritikere
Kategori:Shakespeare-forskere
Kategori:Engelske forfattere
Kategori:Engelske lyrikere
Kategori:Engelskspråklige forfattere
Kategori:Personer fra Cornwall